חיים יוסף אקרמן

הרב חיים יוסף אקרמן (נולד בכ' בתמוז תשי"ד, 21 ביולי 1954) הוא פוסק הלכה וראש ישיבה גדולה בביתר עילית.

ביוגרפיה
נולד בישראל, בנם של בן ציון וצביה. למד בישיבת היישוב החדש ובישיבת גרודנא. נישא ליוכבד, בתו של הרב יצחק גרינברג, שהיה המשגיח הראשון של ישיבת כנסת חזקיהו, בהיותה בזכרון יעקב.

בשנת תשמ"ח זכה ב"פרס כתר תורה" מטעם קרן אברהם הכהן. במשך תקופה התגורר באופקים. כיהן כר"מ בישיבת ברכת משה כשהייתה בשכונת גבעת שאול בירושלים וכראש ישיבה בישיבת אור שמואל. היה מצוות המייסדים של הישיבה לצעירים "פני יהושע", שבה היה ר"מ במשך כ-15 שנה.

בשנת תשס"א הקים את הישיבה הגדולה "הישיבה הגדולה ביתר עלית" ולאחר שלושה חודשים פתח את הישיבה הקטנה "מדרש יחיאל" בביתר עילית.

לאחר תקופה מנהל הישיבה ר' שלום וילנסקי כפה חיבור של שני הישיבות שבבעלותו הישיבה מגבעת שאול ומביתר שנקראה "מרכז התורה ביתר עלית".

בסוף שנת תשע"ד התפלגה הישיבה הגדולה ובתחילת שנת הלימודים תשע"ה הודיע על פרישתו ופתיחת ישיבת חדשה. עמו פרשו רוב תלמידי הישיבה הישנה לישיבה החדשה. בישיבה הקטנה הוא מסר שיחות בחודש אלול ולאחר מכן עזב.

לאחר חודש נסגרה הישיבה הקודמת "מרכז התורה" ונשארה רק "הישיבה הגדולה ביתר עילית".

בשנת תשפ"א סבל מסוכרת שגרמה לו לסיבוכים שונים ואף לקטיעת כף רגלו.
כיום הוא הולך בכוחות עצמו לאחר תקופת שיקום.

מתגורר סמוך לישיבה בביתר עלית.

משמש גם כרב בית הכנסת בית משה בביתר עילית.

קישורים חיצוניים

הערות שוליים

ראשי ישיבה ליטאים בישראל
בוגרי ישיבת גרודנא-ישראל
בוגרי ישיבת היישוב החדש
ראשי ישיבות קטנות
ביתר עילית: רבנים
אופקים: רבנים
ישראלים שנולדו ב-1954